



|  |
| --- |
| **Opis projektu** |

|  |  |
| --- | --- |
| **Názov projektu:** | **Prognózy vývoja na trhu práce v SR** |
| **Žiadateľ o NFP:** | **Ústredie práce, sociálnych vecí a rodiny** |
| **Dĺžka realizácie aktivít projektu**  **(od-do):** | **02/2014 - 11/2015** |



Programové obdobie 2007 – 2013

**Matica projektu**

|  |  |  |  |
| --- | --- | --- | --- |
| Celkový cieľ | Objektívne overiteľný ukazovateľ | Zdroje overenia |  |
| Poskytovanie informácií o štruktúre VPM a vypracovávanie  a aktualizovanie prognóz ponuky zručností a potrieb trhu práce | Počet vypracovaných štúdií, analýz, strategických dokumentov: 15 | Záverečná monitorovacia správa |  |
| Špecifický cieľ resp. ciele | Objektívne overiteľné ukazovatele | Zdroje overenia | Predpoklady |
| * Kontinuálne a systematické poskytovanie informácií o štruktúre VPM a pracovných príležitostiach na úrovni zamestnaní * Skvalitnenie predvídania potrieb v oblasti požadovaných zručností pracovnej sily * Riešenie nezamestnanosti mladých ľudí odstraňovaním nesúladu medzi ponúkanými a požadovanými zručnosťami na trhu práce * Zabezpečenie systematického vypracovávania analýz a prognóz vývoja na trhu práce podľa platných legislatívnych rámcov EÚ ale najmä SR | Počet realizovaných analýz, štúdií a správ v súvislosti s prípravou, implementáciou, monitorovaním a hodnotením programu: 15 | Priebežné monitorovacie správy  Výstupy z ITMS  Výstupy v papierovej a elektronickej podobe a zverejnené na webstránke [www.upsvar.sk](http://www.upsvar.sk)  Záverečná monitorovacia správa | Kvalita výstupov a dodržanie časového harmonogramu, zmluvných podmienok  Spolupráca zhotoviteľa s významnými zamestnávateľskými subjektmi |

|  |  |  |  |
| --- | --- | --- | --- |
| Výsledky projektu | Objektívne overiteľné ukazovatele | Zdroje overenia | Predpoklady |
| * Retrospektívna analýza zamestnanosti a komparácie štruktúr v národnom hospodárstve v období r. 2000 – 1. polrok 2013 * Retrospektívna analýza zamestnanosti a komparácie štruktúr v národnom hospodárstve v období r. 2011 – 1. polrok 2014 * Správa o priebehu a zistených výsledkoch z výberových kvalitatívnych prieskumov vychádzajúce z relevantných údajov za rok 2014 * Správa o priebehu a zistených výsledkoch z výberových kvalitatívnych prieskumov vychádzajúce z relevantných údajov za rok 2015 * Demografická analýza a vývojové trendy pracovných síl v období r. 2001 – 2010 a 2011 -  I. polroku 2013 * Demografická analýza a vývojové trendy pracovných síl za II. polrok 2013 do roku 2014 * Komplexná analýza uplatniteľnosti absolventov na trhu práce za 1. polrok 2014 * Komplexná analýza uplatniteľnosti absolventov na trhu práce za 1. polrok 2015 * Metodika a sústava modelov pre tvorbu a verifikáciu prognóz vývoja na trhu práce * Prognóza očakávaných budúcich potrieb zamestnancov v roku 2015 * Prognóza očakávaných budúcich potrieb zamestnancov v roku 2016 * Prognóza očakávaných budúcich potrieb zamestnancov do roku 2019 * Prognóza očakávaných budúcich potrieb zamestnancov do roku 2020 * Návrh odporúčaní vyplývajúcich z prognózy vývoja na trhu práce v roku 2014 * Návrh odporúčaní vyplývajúcich z prognózy vývoja na trhu práce v roku 2015 | Počet vypracovaných štúdií, analýz, strategických dokumentov: 15 | Výstupy v papierovej a elektronickej podobe a zverejnené na webstránke  ITMS  Záverečná monitorovacia správa | Plnenie časového harmonogramu realizácie projektu a dodržanie kvality výstupov.  Vzájomná komunikácia Ústredia práce, sociálnych vecí a rodiny s cieľovými skupinami a užívateľmi výsledkov projektu |

|  |  |  |  |
| --- | --- | --- | --- |
| Aktivity | Prostriedky | Náklady | Predpoklady |
| Hlavné aktivity:  **Aktivita 1 – Analýzy a kvalitatívne prieskumy ponuky a dopytu po práci na trhu práce**   * Podaktivita 1.1 - Retrospektívna analýza trendov v oblasti zamestnanosti v národnom hospodárstve * Podaktivita 1.2 - Kvalitatívne a kvantitatívne prieskumy vo vybraných skupinách odvetví * Podaktivita 1.3 - Komplexná analýza demografických štruktúr a vývojových trendov pracovných síl * Podaktivita 1.4 - Komplexná analýza o miere uplatniteľnosti absolventov na trhu práce podľa odboru vzdelania a vykonávaného zamestnania   **Aktivita 2 - Prognózy vývoja trhu práce**   * Podaktivita 2.1 - Metodika sústavy ekonometrických modelov pre prognózy vývoja na trhu práce * Podaktivita 2.2 - Prognóza očakávaných budúcich potrieb zamestnancov v horizonte 1 roka * Podaktivita 2.3 - Prognóza očakávaných budúcich potrieb zamestnancov v horizonte 5 rokov   Podaktivita 2.4 - Návrh odporúčaní vyplývajúcich z prognózy vývoja na trhu práce  Podporné aktivity:  **Riadenie projektu**  **Publicita a informovanosť** | Celkové výdavky projektu vo výške  **2 170 041,18 €** | Náklady projektu:  Hlavné aktivity:  **Aktivita 1- spolu 1 540 619,14 €**  Podaktivita 1.1 - 106 098,84 €  Podkativita 1.2 - 1 119 369,42 €  Podaktivita 1.3 - 105 219,13 €  Podaktivita 1.4 – 209 931,75 €  **Aktivita 2 - spolu 627 902,53 €**  Podaktivita 2.1 – 110 417,44 €  Podkativita 2.2 – 213 797,16 €  Podaktivita 2.3 - 213 797,16 €  Podaktivita 2.4 – 89 890,78 €  Podporné aktivity:  **Riadenie projektu – 1 430,65 €**  **Publicita a informovanosť – 88,86 €** | Plnenie časového harmonogramu realizácie projektu a dodržanie kvality výstupov.  Dostupnosť a efektívne využitie plánovaných finančných zdrojov. |
| Celkový predpoklad |
| Začatie realizácie projektu v stanovenom termíne.  Kontinuita, komplexnosť a udržateľnosť jednotlivých aktivít projektu. Koncepčná a legislatívna podpora projektu zo strany vlády a MPSVR SR.  Schválenie nenávratného finančného príspevku v alokovanej výške. |

**Východiskový a očakávaný stav**

VÝCHODISKOVÁ SITUÁCIA

Existencia adekvátnych kvalifikačných zručností je jedným z hlavných determinantov pozitívne ovplyvňujúcich rast zamestnanosti. Na trhu práce v Slovenskej republike dlhodobo existuje nesúlad medzi ponukou kvalifikačných zručností a dopytom po nich, ktorý sa najvypuklejšie prejavuje na regionálnej úrovni. Aj napriek uplatňovaniu vhodných a účinných opatrení aktívnej politiky trhu práce žiadne z nich krátkodobo, resp. dlhodobo v oblasti rozvoja zamestnanosti alebo znižovania nezamestnanosti nemôže vyriešiť tento akútny problém, ak určitým spôsobom neeliminujeme nesúlad na úrovni potrebných kvalifikačných zručností.

Vyriešenie problému nesúladu zručností v dlhodobom horizonte nemôže spočívať len v komplexnej reforme systému odborného vzdelávania a prípravy, ale nevyhnutne si vyžaduje nepretržité usmerňovanie a prispôsobovanie kvalifikácií, ktoré musia byť neustále a aktuálne získavané z požiadaviek trhu práce a podnikateľskej sféry. V tomto prípade sa však na povrch tlačí zjavný nedostatok ľudských kapacít a know-how. Hlavné zainteresované subjekty na trhu práce (rezort školstva a vzdelávacie inštitúcie, verejné služby zamestnanosti, zamestnávatelia, sektorové rady vytvorené v rámci Národnej sústavy povolaní a pripravovanej Národnej sústavy kvalifikácií, sociálni partneri, tretí sektor a zamestnanci), ktorí by mali v rozhodujúcej miere participovať na vytváraní a rozširovaní toku informácií v oblasti ich rozvoja, však neuskutočňujú adekvátnu vzájomnú spätnoväzbovú výmenu si informácií. V súčasnosti tak naďalej silnejú tlaky trhu práce na efektívnejšie predvídanie a prepájanie vzdelávacích systémov s aktuálnymi požiadavkami trhu práce.

Vysoká nezamestnanosť v SR nemá len negatívny štruktúrny charakter, ale sprevádza ju citeľný nedostatok kvalifikovaných odborníkov, ako aj nedostatky v oblasti technických vedomostí, riadiacich kompetencií a zručností špecifických pre určité zamestnania, ktoré v spojení s nedostatkami v infraštruktúre bránia rozvoju investícií, napredovaniu odvetví a regiónov SR. V mnohých odvetviach naprieč celým spektrom národného hospodárstva si už produkčná činnosť zamestnávateľských subjektov vyžaduje mnohé zručnosti odlišné od tých, ktorými zamestnanci v týchto odvetviach disponujú, pričom nedostatok kvalifikovanej pracovnej sily bude stúpať aj v oblastiach so zásadným významom pre inovácie, ako sú aplikovaný výskum, informačné a komunikačné technológie, inžinierstvo (technické).

Je nevyhnutné si uvedomiť, že všetky hore uvedené skutočnosti musia byť pretransformované do zmysluplného nástroja prijímania rozhodnutí, ktorý vo forme vhodného programu prípravy bude využiteľný v transformácii vedomostí a zručností smerom k pracovnej sile. Treba tiež poznamenať, že získanie hodnotných informácií týkajúcich sa rozvoja trhu práce, a z toho vyplývajúceho poskytovania odborného vzdelávania a prípravy, by malo mať dynamický charakter, a teda nemôže byť založené iba na určitých ad hoc výskumoch a štúdiách. Tieto môžu byť vypracovávané jedenkrát, ale aj viackrát v budúcnosti. Ich výstupy však nemôžu byť riešením pre správne a presné prijímanie rozhodnutí zameraných na elimináciu nerovnovážnych tendencií medzi dopytom a ponukou práce. Výsledky výskumov a štúdií si v ďalšom období vyžadujú dopĺňanie a nepretržitú aktualizáciu zdrojových informácií, ich analýzu a prognózu tak na národnej, ale hlavne regionálnej úrovni a to na báze zamestnaní, profesií a kvalifikačných zručností. Keďže zmeny sú nepretržitého charakteru, informácie majú formu prúdu, ktorý musí byť preto neustále monitorovaný a jeho aktualizované výsledky adekvátne využívané.

V súčasnosti absentuje komplexný systém umožňujúci zabezpečenie vyššie uvedeného procesu. Navyše vytvorenie tohto systému a jeho implementácia je nevyhnutná z hľadiska platných legislatívnych rámcov EÚ a SR. V nadväznosti na to komplexný systém (štatistické zisťovanie, prieskumy, analýzy a prognózy trhu práce) musí obsahovať podrobné členenie ponuky a dopytu po práci a vyhodnotenie súladu resp. nesúladu v nasledovnej štruktúre:

- na úroveň NUTS 3 (kraj) a NUTS 4 (okres),

- na úroveň 4 zn. SK ISCO-08,

- na úroveň 2 zn. SK NACE rev.2.

V súčasnosti v podmienkach hospodárstva SR nie sú k dispozícii relevantné informácie v zodpovedajúcom rozsahu a v takejto obsahovej štruktúre. Navyše zabezpečenie informácií v takto požadovanej štruktúre nie je možné zabezpečiť internými kapacitami Ústredia PSVR, resp. jednotlivých úradov práce, sociálnych vecí a rodiny. Z tohto dôvodu sa bude tento projekt realizovať dodávateľsky.

Projekt nadväzuje na výsledky už zrealizovaného NP XIV-2 Systém zisťovania vzniknutých a zaniknutých pracovných miest a prognózovanie potrieb trhu práce. V tomto projekte sa prvýkrát v štatistickom zisťovaní, prieskumoch, v analýzach a prognózach uplatnil prístup ich spracovania vo vyššie uvedenej štruktúre. Výsledky tohto národného projektu umožnili MPSVR SR a Ústrediu práce, sociálnych vecí a rodiny (ďalej len UPSVR) plniť úlohy vyplývajúce z legislatívneho rámca EU a SR (zákon č. 5/2004 Z.z. v znení neskorších predpisov o službách zamestnanosti, tretia časť, § 12 písm. ac) a §13 písm. ad). Podrobnejšie viď v prílohe č. 1).

V porovnaní s NP XIV-2 bude NP Prognózy vývoja na trhu práce predstavovať komplexnejšiu verziu prognóz jednak z pohľadu podrobnejších, obsiahlejších štatistických informácií a analytických poznatkov (podľa vybraných klasifikačných členení). Aplikácia kombinácie kvantitatívnych a kvalitatívnych metód bude sofistikovanejšia s využitím zahraničných skúseností a realizovaná na báze dlhšie predikovaného obdobia. Syntéza týchto uvedených prístupov zabezpečí výrazné skvalitnenie a spresnenie prognóz vývoja na trhu práce. NP Prognózy vývoja na trhu práce zabezpečí získanie relevantných informácií v adekvátnom rozsahu, a to tak aj z hľadiska monitoringu požiadaviek zamestnávateľov, ako aj prognózovania očakávaného vývoja na trhu práce na báze zamestnaní a zručností tak ponuky práce ako aj dopytu a identifikácie nesúladu medzi dopytom a ponukou na trhu práce.

Výsledky už zrealizovaného NP XIV-2 budú verifikované z aspektu aktuálnej situácie na trhu práce a využité v NP Prognózy vývoja na trhu práce. V žiadnom prípade však nebude dochádzať k duplicite financovania medzi NP XIV-2 a NP Prognózy vývoja na trhu práce.

Z vyššie uvedeného vyplýva, že výstupy z projektu NP Prognózy vývoja na trhu práce v SR pri porovnaní s výstupmi NP XIV-2 Systém zisťovania vzniknutých a zaniknutých pracovných miest a prognózovanie potrieb trhu práce budú:

* na vyššej kvalitatívnej úrovni,
* v podrobnejšom členení (kraje a okresy, pododvetvia a podskupiny zamestnaní),
* so širším rozsahom vstupov (analytických poznatkov o vplyve rozhodujúcich faktorov) do jednotlivých prognóz,
* s vyššou prepojenosťou a zohľadnením rozhodujúcich faktorov ovplyvňujúcich vývoj trhu práce v SR a jednotlivých regiónoch,
* obohatené o aktuálny monitoring požiadaviek a očakávaní významných reprezentatívnych zamestnávateľov na pracovnú silu (kvalifikačné zručnosti, kvantitatívne potreby, profesie),
* početnejšie z dôvodu vyššej prepojenosti a zohľadnenia faktorov ako je demografia (doterajší a očakávaný vývoj ľudských zdrojov), vývoj zamestnanosti, reálnej uplatniteľnosti absolventov na trhu práce (v ktorých zamestnaniach sa umiestňujú akí absolventi) a sumarizácie výsledkov formou návrhu odporúčaní pre decíznu sféru,
* prognózy podložené komplexnými analýzami,
* poskytovať komplexnejší pohľad na vývoj regionálnych trhov práce,
* realizované na báze kvalifikovanejšieho prognostického inštrumentária (kombinácia kvantitatívnych metód (ekonometrických metód) a kvalitatívnych (expertných metód) a skúseností s obdobnými metódami v zahraničí).

Tento projekt je unikátny tým, že bude pracovať so štatistickými informáciami ÚPSVR (Informačný systém služieb zamestnanosti), ktorý jediný z orgánov štátnej správy disponuje dátami vo vyššie uvedenej štruktúre. Súčasne budú tieto štatistické informácie rozšírené o štatistické dáta dodávateľa, ktorý tiež má v tejto oblasti jedinečné postavenie a skúsenosti. Dodávateľ zároveň disponuje zodpovedajúcou softwarovou podporou vytvárajúcou predpoklady prepojenia oboch systémov. Dodávateľ má autorské práva k systému Informačný systém o cene práce a Integrovaný systém typových pozícií, ktoré obsahujú unikátne štatistické dáta nevyhnutné pre kvalitné a relevantné výsledky prognóz. Takýmito dátami iné inštitúcie v súčasnosti nedisponujú. Pridaná hodnota ÚPSVR bude spočívať v príprave a poskytnutí vstupných dát z hľadiska požadovanej špecifikácie dodávateľom a v odborných konzultáciách a riešení vybraných odborných problémov.

Výsledky sa predovšetkým využijú pri optimalizácii siete škôl, aktualizácii zoznamu učebných a študijných odborov (nakoľko ÚPSVR je členom Rady Vlády SR pre odborné vzdelávanie ako aj členom Odbornej komisie pre učebné a študijné odbory MŠVVŠ SR, kde majú zastúpenie aj stavovské a profesijné organizácie), MPSVR SR, MŠVVŠ SR, ŠÚ SR, Eurostat, Európska Komisia, odvetvové rezorty a im podriadené inštitúcie, sociálni partneri a širšia odborná verejnosť, v sektorových radách Národnej sústavy povolaní, vo výboroch pre otázky zamestnanosti na jednotlivých úradoch práce, sociálnych vecí a rodiny, v medzinárodnom monitoringu európskeho trhu práce „SkillsPanorama“ a pod.

**Nadväznosť národného projektu - legislatíva, medzinárodné záväzky, strategické dokumenty**

Obsahové zameranie projektu je v súlade s nasledovnými dokumentmi (bližšie je popísané v Prílohe č. 1):

* Zákon č. 5/2004 o službách zamestnanosti a o zmene a doplnení niektorých zákonov v znení neskorších predpisov,
* Zákone o celoživotnom vzdelávaní a o zmene a doplnení niektorých zákonov č. 568/2009 Z.z.,
* Zákon o odbornom vzdelávaní a príprave a o zmene a doplnení niektorých zákonov č. 324/2012, ktorým sa mení a dopĺňa zákon č.184/2009 Z.z.,
* Programové vyhlásenie vlády SR,
* Stratégia Európa 2020 (Stratégia na zabezpečenie inteligentného, udržateľného a inkluzívneho rastu) zo dňa 3.3. 2010 (KOM(2010) 2020),
* Program pre nové zručnosti a nové pracovné miesta: Európsky príspevok k plnej zamestnanosti zo dňa 23. novembra 2010 (KOM(2010) 682),
* Rozhodnutie Rady o usmerneniach pre politiky zamestnanosti členských štátov zo dňa 26. apríla 2012 (2011/238/EÚ),
* Odporúčania Rady týkajúce sa Národného programu reforiem Slovenska na rok 2012, ktorými sa predkladá stanovisko rady k Programu stability Slovenska na roky 2012 – 2015 zo dňa 6. júla 2012 (11271/12),
* Iniciatíva Európskej komisie Príležitosti pre mladých zo dňa 20. decembra 2010 (KOM(2011) 933).

**CIEĽOVÉ SKUPINY A ICH POTREBY:**

Cieľovými skupinami projektu sú štátni poskytovatelia služieb zamestnanosti, neštátni poskytovatelia služieb zamestnanosti, MPSVR SR a MŠVVŠ SR ako tvorcovia politík v oblasti zamestnanosti a v oblasti vzdelávania.

Dlhodobo existujúci problém na trhu práce, nesúlad medzi ponukou kvalifikačných zručností a dopytom po nich a jeho vyriešenie, si vyžaduje permanentné usmerňovanie a prispôsobovanie kvalifikácií, ktoré musia byť aktuálne získavané z požiadaviek trhu práce a podnikateľskej sféry. Preto je potrebné zabezpečenie relevantných informácií pre cieľové skupiny, ktoré im vytvoria priestor pre špecifické formulovanie stratégií a tvorby politík trhu práce, ako aj zosúlaďovanie vzdelávacích systémov a požiadaviek trhu práce.

Konečné výsledky dosiahnuté realizáciou projektu cieľové skupiny využijú najmä vo svojich rozhodnutiach v oblasti optimalizácie siete škôl, aktualizácii zoznamu učebných a študijných odborov nad rámec potrieb trhu práce a učebných a študijných odborov s nedostatkom absolventov pre trh práce. Prispejú k vyššej účinnosti a efektívnosti uplatňovania aktívnych opatrení na trhu práce.

Výsledky projektu prispejú k vyššej účinnosti uplatniteľnosti absolventov stredných a vysokých škôl na trhu práce a významnou mierou prispejú k eliminácii dlhodobo existujúceho nesúladu medzi študijným a odborným obsahom vzdelávacích systémov a aktuálnymi požiadavkami zamestnávateľskej sféry. Zároveň tieto výsledky budú výrazne determinovať aj súlad medzi štruktúrou uchádzačov o zamestnanie a štruktúrou nových a voľných pracovných miest.

Výstupy projektu vytvoria predpoklady pre plnenie úloh MPSVR SR a UPSVAR, ktoré im vyplývajú z legislatívneho rámca SR a EÚ (Príloha č. 1).

V konečnom dôsledku eliminácia nerovnovážnych tendencií na trhu práce sa premietne do zvýšenia zamestnanosti, resp. zníženia nezamestnanosti.

**Sekundárnymi užívateľmi výsledkov projektu sú**

* zamestnanci verejných služieb zamestnanosti,
* zamestnanci neštátnych služieb zamestnanosti,
* Ústredie PSVR a jednotlivé úrady práce, sociálnych vecí a rodiny (najmä výbory pre otázky zamestnanosti),
* Ústav informácií a prognóz školstva (ďalej len UIPŠ), Štátny inštitút odborného vzdelávania (ďalej len ŠIOV),
* Odvetvové rezorty a ich podriadené inštitúcie (Inštitút finančnej politiky, Inštitút hospodárskej politiky a pod.),
* Sociálni partneri (Konfederácia odborových zväzov (ďalej len KOZ), stavovské a profesijné organizácie (Republiková únia zamestnávateľov SR, Asociácia zamestnávateľských zväzov a združení SR, Slovenská obchodná a priemyselná komora a pod.),
* Sektorové rady Národnej sústavy povolaní a Národnej sústavy kvalifikácií (Sektorové rady sú dobrovoľné nezávislé profesijné združenia odborníkov. Tvoria ich zástupcovia orgánov štátnej správy, orgánov územnej samosprávy, zástupcovia zamestnávateľov, zástupcovia zamestnancov, vzdelávacích a ďalších inštitúcií. Sektorové rady reprezentujú monitorovanie potrieb trhu práce v príslušných sektoroch národného hospodárstva a ich prenos do systému celoživotného vzdelávania.),
* ŠÚ SR, Eurostat, Európska Komisia, (monitoring európskeho trhu práce „SkillsPanorama“ Panorama je on-line informačný nástroj prezentácie kvantitatívne a kvalitatívne informácie o krátkodobých a strednodobých potrebných zručností a schopností, dodávky a zručnosti nesúladu. Panorama zahŕňa horný rastúce zamestnania, ako aj najvyšší úzkeho miesta povolania na úrovni EÚ, ako aj v rôznych členských štátoch.),
* projektové a výskumné organizácie (Inštitút pre výskum práce a rodiny, Slovenská akadémia vied),
* akademická obec (univerzity a vysoké školy),
* zamestnávatelia, malí a strední podnikatelia a veľké podniky,
* uchádzači o zamestnanie, znevýhodnení uchádzači o zamestnanie (v zmysle zákona č. 5/2004 Z.z v znení neskorších predpisov), občania so zdravotným postihnutím, záujemcovia o zamestnanie, skupiny osôb ohrozené stratou zamestnania, študenti a absolventi stredných a vysokých škôl.

**Výsledky a dopady realizácie projektu vyjadrené merateľnými ukazovateľmi**

|  |  |  |  |  |  |  |
| --- | --- | --- | --- | --- | --- | --- |
| **Hodnoty merateľných ukazovateľov** | | | | | | |
| Typ | Názov | Merná jednotka | Východisková hodnota | Rok | Plánovaná hodnota | Rok |
| Výsledok | Počet vypracovaných štúdií, analýz, strategických dokumentov | počet | 0 | 2014 | 15 | 2015 |
| Dopad | Počet realizovaných analýz, štúdií a správ v súvislosti s prípravou, implementáciou, monitorovaním a hodnotením programu | počet | 15 | 2015 | 15 | 2017 |

Pozn.: Vzhľadom na charakter projektu a disponibilitu merateľných ukazovateľov Národného číselníka ukazovateľov v rámci prioritnej témy 66 Vykonávanie aktívnych a preventívnych opatrení na trhu práce boli pre projekt vybrané uvedené ukazovatele.

Projekt sa realizuje ako multicieľový v opatreniach 1.1 a 3.1 a pomerom 88,86% : 11,14% sa delí rozpočet projektu. Uvedené hodnoty sú za celý národný projekt (opatrenie 1.1 a 3.1), t.j. v počte 15 výstupov. Každý výstup je vypracovaný za určité konkrétne obdobie.

V prílohe uvádzame pre lepšiu ilustráciu prepojenia vstupov a výstupov a prepojenia s ďalšími systémami dotýkajúcimi sa oblasti dopytu a ponuky po práci na úrovni zamestnaní a kvalifikačných zručností (Príloha č. 2 Schéma prognózovanie).

OČAKÁVANÁ SITUÁCIA PO SKONČENÍ REALIZÁCIE PROJEKTU

Realizácia jednotlivých aktivít projektu zabezpečí:

**-** implementáciu komplexného systému umožňujúceho monitoring, vyhodnotenie a predvídanie ponuky a dopytu po práci a vyhodnotenie ich súladu, resp. nesúladu v nasledovnej požadovanej štruktúre:

- na úroveň NUTS 3 (kraj) a NUTS 4 (okres),

- na úroveň 4 zn. SK ISCO-08,

- na úroveň 2 zn. SK NACE rev.2.

* plnenie medzinárodných záväzkov vyplývajúcich pre SR z legislatívneho rámca EÚ a úloh vyplývajúcich z legislatívneho rámca SR (podrobnejšie viď príloha č. 1),
* vytvorenie predpokladov, že na základe hodnoverných analýz a prognóz trhu práce budú môcť orgány ústrednej štátnej správy (MPSVR SR, MŠVVŠ SR, ÚPSVR) a miestnej štátnej správy a samosprávy, stavovské a profesijné organizácie disponovať prehľadom dopytu a ponuky po jednotlivých zamestnaniach a na základe toho určovať skupiny študijných odborov a učebných odborov s nedostatočným počtom absolventov na uspokojenie dopytu po práci zo strany zamestnávateľských organizácií,
* disponovanie aktuálnymi prehľadmi pre relevantné subjekty na trhu práce (MPSVR SR, MŠVVŠ SR, ÚPSVR, ŠÚ SR, Eurostat, Európska Komisia, odvetvové rezorty a im podriadené inštitúcie, sociálni partneri a širšia odborná verejnosť) o ponuke a dopyte podľa jednotlivých zamestnaní, o existujúcich nesúladoch medzi nimi a informáciami o krátkodobých a strednodobých očakávaných tendenciách trhu práce v požadovanej štruktúre,
* vytvorenie analytickej a prognostickej základne pre systematické disponovanie aktuálnymi prehľadmi o ponuke a dopyte podľa jednotlivých zamestnaní, o existujúcich nesúladoch medzi nimi a informáciami o krátkodobých a strednodobých očakávaných tendenciách trhu práce v požadovanej štruktúre.

**Spôsob realizácie projektu**

Štruktúra projektu

|  |  |  |  |  |  |
| --- | --- | --- | --- | --- | --- |
| Hlavné aktivity a podaktivity projektu | Začiatok hlavnej aktivity / podaktivity | Koniec hlavnej aktivity / podaktivity | Merateľný ukazovateľ výsledku | Merná jednotka | Počet jednotiek |
| **Aktivita 1 – Analýzy a kvalitatívne prieskumy ponuky a dopytu po práci na trhu práce** | **06/2014** | **11/2015** | Počet vypracovaných štúdií, analýz, strategických dokumentov | Počet | **8** |
| Podaktivita 1.1 - Retrospektívna analýza trendov v oblasti zamestnanosti v národnom hospodárstve |
| Výstup 1 - Retrospektívna analýza zamestnanosti a komparácie štruktúr v národnom hospodárstve v období r. 2000 – 1. polrok 2013 |
| Výstup 2 - Retrospektívna analýza zamestnanosti a komparácie štruktúr v národnom hospodárstve v období r. 2011 – 1. polrok 2014 |
| Podaktivita 1.2 - Kvalitatívne a kvantitatívne prieskumy vo vybraných skupinách odvetví |
| Výstup 1 - Správa o priebehu a zistených výsledkoch z výberových kvalitatívnych prieskumov vychádzajúce z relevantných údajov za rok 2014 |
| Výstup 2 - Správa o priebehu a zistených výsledkoch z výberových kvalitatívnych prieskumov vychádzajúce z relevantných údajov za rok 2015 |
| Podaktivita 1.3 - Komplexná analýza demografických štruktúr a vývojových trendov pracovných síl |
| Výstup 1 - Demografická analýza a vývojové trendy pracovných síl v období 2001 – 2010 a 2011 -  I. polroku 2013 |
| Výstup 2 - Demografická analýza a vývojové trendy pracovných síl za II. polrok 2013 do roku 2014 |
| Podaktivita 1.4 - Komplexná analýza o miere uplatniteľnosti absolventov na trhu práce podľa odboru vzdelania a vykonávaného zamestnania |
| Výstup 1 - Komplexná analýza uplatniteľnosti absolventov na trhu práce za 1. polrok 2014 |
| Výstup 2 - Komplexná analýza uplatniteľnosti absolventov na trhu práce za 1. polrok 2015 |
| **Aktivita 2 - Prognózy vývoja trhu práce** | **06/2014** | **11/2015** | Počet vypracovaných štúdií, analýz, strategických dokumentov | Počet | **7** |
| Podaktivita 2.1 - Metodika sústavy ekonometrických modelov pre prognózy vývoja na trhu práce |
| Výstup 1 - Metodika a sústava modelov pre tvorbu a verifikáciu prognóz vývoja na trhu práce |
| Podaktivita 2.2 - Prognóza očakávaných budúcich potrieb zamestnancov v horizonte 1 roka |
| Výstup 1 - Prognóza očakávaných budúcich potrieb zamestnancov v roku 2015 |
| Výstup 2 - Prognóza očakávaných budúcich potrieb zamestnancov v roku 2016 |
| Podaktivita 2.3 - Prognóza očakávaných budúcich potrieb zamestnancov v horizonte 5 rokov |
| Výstup 1 - Prognóza očakávaných budúcich potrieb zamestnancov do roku 2019 |
| Výstup 2 - Prognóza očakávaných budúcich potrieb zamestnancov do roku 2020 |
| Podaktivita 2.4 - Návrh odporúčaní vyplývajúcich z prognózy vývoja na trhu práce |
| Výstup 1 - Návrh odporúčaní vyplývajúcich z prognózy vývoja na trhu práce v roku 2014 |
| Výstup 2 - Návrh odporúčaní vyplývajúcich z prognózy vývoja na trhu práce v roku 2015 |

Výstupy budú sprístupnené v elektronickej podobe, prostredníctvom SSH Serveru (secure shell server) a internetu.

Podrobný popis hlavných aktivít

**Aktivita 1 – Analýzy a kvalitatívne prieskumy ponuky a dopytu po práci na trhu práce**

Aktivita bude realizovaná dodávateľsky. Financovanie aktivity bude zabezpečené z úrovne Ústredia PSVR. Cena bola stanovená na základe prieskumu trhu.

**Podaktivita 1.1 - Retrospektívna analýza trendov v oblasti zamestnanosti v národnom hospodárstve**

Výstup 1 - Retrospektívna analýza zamestnanosti a komparácie štruktúr v národnom hospodárstve v období r. 2000 – 1. polrok 2013,

Výstup 2 - Retrospektívna analýza zamestnanosti a komparácie štruktúr v národnom hospodárstve v období r. 2011 – 1. polrok 2014

Výstupy budú obsahovať popis hlavných trendov v zamestnanosti na Slovensku.

Retrospektívna analýza trendov v oblasti zamestnanosti v národnom hospodárstve SR je prvý a významný pilier pri kvalifikovanej tvorbe prognóz budúcich potrieb na trhu práce. Neoddeliteľnou súčasťou tohto systému musí byť dôsledná realizácia úloh, zameraných na poskytovanie súboru aktuálnych informácií o nových, voľných a zaniknutých pracovných miestach ako aj výsledkov z monitorovania a analytického vyhodnocovania. Ide najmä o analýzy odvetvovej, profesijnej a kvalifikačnej štruktúry zamestnanosti, ceny práce, mobility a fluktuácie zamestnancov.

Zavedenie efektívneho systému pre predvídanie potrieb a požiadaviek zamestnávateľov na kvalifikovanú pracovnú silu sa musí realizovať v členení podľa SK NACE Rev.2 na úrovni 2 zn., SK ISCO-08 na úrovni 4 zn., NUTS 3, skupiny okresov NUTS 4, štatistickej klasifikácie odborov vzdelania (KOV) a medzinárodného klasifikačného štandardu pre vzdelávanie (ISCED) a to za účelom urýchlenia procesov v oblasti zosúlaďovania dopytu a ponuky na trhu práce a eliminácie nerovnovážnych tendencií na národnom, ale najmä na regionálnych trhoch práce a v predchádzaní sociálnych napätí.

Časové intervaly ohraničujúce vyššie uvedené analýzy reflektujú na časovú postupnosť spracovania jednotlivých krátkodobých a strednodobých prognóz. Tieto časové intervaly sú nastavené tak, aby zároveň boli v plnej miere zachytené do prognóz dynamicky sa meniace podmienky a vývoj na trhu práce.

Aktuálne analýzy na týchto úrovniach územného členenia (NUTS 3,4) a podľa takéhoto podrobného členenia podľa SK ISCO-08 a SK NACE Rev.2 v súčasnosti absentujú (Rámcové osnovy týchto dokumentov obsahuje príloha Zadania na vypracovanie dokumentov „Retrospektívna analýza trendov v oblasti zamestnanosti v národnom hospodárstve“).

**Podaktivita 1.2 - Kvalitatívne a kvantitatívne prieskumy vo vybraných skupinách odvetví**

Výstup 1 - Správa o priebehu a zistených výsledkoch z výberových kvalitatívnych prieskumov vychádzajúce z relevantných údajov za rok 2014

Výstup 2 - Správa o priebehu a zistených výsledkoch z výberových kvalitatívnych prieskumov vychádzajúce z relevantných údajov za rok 2015

V rámci týchto výstupov sa budú realizovať odborné činnosti súvisiace so zisťovaním (prieskumom) u riadiacich zamestnancov najvýznamnejších regionálnych zamestnávateľov a vyhodnocovať súbory získaných údajov. Správa o priebehu a zistených výsledkoch z výberových kvalitatívnych prieskumov vychádzajúce z relevantných údajov bude obsahovať aj podrobný popis priebehu zberu. V rámci týchto prieskumov budú oslovený významní zamestnávatelia, najmä zamestnávatelia s 500 a viac zamestnancami. V opodstatnených prípadoch (najmä vo väzbe na ekonomicky potenciál regiónu a odvetvia, môžu byť ako významní zamestnávatelia oslovení aj zamestnávatelia s menším počtom zamestnancov). Prieskumy u zamestnávateľov sa budú realizovať v členení podľa SK NACE Rev.2 na úrovni 2 zn., SK ISCO-08 na úrovni 4 zn., NUTS 3, príp. skupiny okresov NUTS 4.

Aktuálne prieskumy na týchto úrovniach územného členenia (NUTS 3,4) a podľa takéhoto podrobného členenia podľa SK ISCO-08 a SK NACE Rev.2 v súčasnosti absentujú (Rámcové osnovy dokumentov obsahuje príloha Zadania na vypracovanie dokumentov „Kvalitatívne a kvantitatívne prieskumy vo vybraných skupinách odvetví“).

**Podaktivita 1.3 - Komplexná analýza demografických štruktúr a vývojových trendov pracovných síl**

Výstup 1 - Demografická analýza a vývojové trendy pracovných síl v období r. 2001 – 2010 a 2011 -  I. polroku 2013

Výstup 2 - Demografická analýza a vývojové trendy pracovných síl za II. polrok 2013 do roku 2014

Komplexné analýzy demografických štruktúr a vývojových trendov pracovných síl SR je ďalším významným pilierom a predpokladom pre zabezpečenie vysokej hodnovernosti prognóz budúcich potrieb na trhu práce. Výstup bude obsahovať demografický vývoj na Slovensku za dostupné aktuálne údaje ako aj retrospektívny pohľad na demografický vývoj v SR.

V rámci projektu bude zabezpečená udržateľnosť a využitie pozitívnych výsledkov NP Stratégia aktívneho starnutia aj NP XIV-2 Systém zisťovania vzniknutých a zaniknutých pracovných miest a prognózovanie potrieb trhu práce. K obsahovému zameraniu tohto projektu taktiež je potrebné mať k dispozícii aktuálne výsledky Sčítania obyvateľov, domov a bytov 2011. Prirodzene budú využité v maximálne možnej miere už existujúce dostupné štúdie, avšak tieto štúdie obsahujú poznatky na vyššom stupni agregácie (SR). Realizácia predmetného projektu si vyžaduje mať k dispozícii informácie o aktuálnych demografických stavoch a trendoch na nižších stupňoch agregácie v podrobnejšom členení a najnovšie komplexné informácie o trendoch vyplývajúcich z najvýznamnejších faktorov vývoja štruktúry obyvateľstva (natalita, mortalita) vrátane vplyvu migrácie vrátane analýzy výsledkov sčítania obyvateľstva. V takejto štruktúre aktuálne demografické analýzy a informácie o vývojových trendoch nie sú k dispozícii.

Časové intervaly ohraničujúce vyššie uvedené analýzy reflektujú na časovú postupnosť spracovania jednotlivých krátkodobých a strednodobých prognóz. Tieto časové intervaly sú nastavené tak, aby zároveň boli v plnej miere zachytené do prognóz dynamicky sa meniace podmienky a vývoj na trhu práce. Súčasne komparáciou výsledkov sčítania obyvateľov domov a bytov v rokoch 2001 a 2011 budú zachytené dopady zmien demografických štruktúr na ne/zamestnanosť.

(Rámcové osnovy dokumentov obsahuje príloha Zadania na vypracovanie dokumentov „Komplexná analýza demografických štruktúr a vývojových trendov pracovných síl“).

**Podaktivita 1.4 - Komplexná analýza o miere uplatniteľnosti absolventov na trhu práce podľa odboru vzdelania a vykonávaného zamestnania**

Výstup 1 - Komplexná analýza uplatniteľnosti absolventov na trhu práce za 1. polrok 2014 Výstup 2 - Komplexná analýza uplatniteľnosti absolventov na trhu práce za 1. polrok 2015

V rámci týchto výstupov sa analýzy zamerajú hlavne na uplatniteľnosť absolventov na trhu práce z pohľadu odborov vzdelania (KOV na úroveň min. 4 znakov) a vykonávaného zamestnania (na úroveň min.4 znakov SK ISCO- 08) v členení až na NUTS 3. Výstup aktivity rozšíri a kvantifikuje uplatnenie absolventov stredných a vysokých škôl na trhu práce z pohľadu ich konkrétneho uplatnenia. Výsledky ďalej umožnia hodnotenie učebných a študijných odborov na stredných a vysokých školách pre ďalšie nastavenie kapacít a optimalizáciu siete vysokých a stredných škôl.

V súčasnosti analýzy o miere uplatniteľnosti absolventov na trhu práce v takejto podrobnej štruktúrnej klasifikácii ako aj na navrhovanej úrovni územného členenia neexistujú. Tieto analýzy sú zamerané na tento špecifický segment trhu práce, čím reagujú na akútnu potrebu eliminácie resp. zmiernenia dlhodobo pretrvávajúceho nesúladu medzi vzdelávacími systémami a aktuálnymi potrebami trhu práce.

Časové intervaly ohraničujúce vyššie uvedené analýzy reflektujú na dlhodobé cyklické trendy. Zohľadňujú aktuálnu situáciu vývoja ne/zamestnanosti tejto cieľovej skupiny.

(Rámcové osnovy dokumentov obsahuje príloha Zadania na vypracovanie dokumentov „Komplexná analýza o miere uplatniteľnosti absolventov na trhu práce podľa odboru vzdelania a vykonávaného zamestnania“).

**Aktivita 2 - Prognózy vývoja trhu práce**

Aktivita bude realizovaná dodávateľsky. Financovanie aktivity bude zabezpečené z úrovne Ústredia PSVR. Cena bola stanovená na základe prieskumu trhu.

**Podaktivita 2.1 - Metodika sústavy ekonometrických modelov pre prognózy vývoja na trhu práce**

Výstup 1 - Metodika a sústava modelov pre tvorbu a verifikáciu prognóz vývoja na trhu práce

Výstup bude obsahovať popis základných ekonometrických rovníc a modelov, ktoré budú vybrané na základe skúseností a testovania ich významnosti (relevantnosti). Bude spracovaná podrobná metodika realizácie predmetnej aktivity a v rámci nej pôjde o nastavenie a testovanie viacerých čiastkových ekonometrických modelov. Vrámci výstupu budú zohľadnené možné prístupy reflektovania výsledkov z realizovaných kvalitatívnych prieskumov u významných zamestnávateľov. Zakomponovanie týchto výsledkov bude slúžiť na verifikáciu resp. korekciu výsledkov aplikovanej sústavy modelov. Pri nastavení modelov budú využité aj zahraničné skúsenosti v oblasti prognózovania (Warwický inštitút pre výskum zamestnanosti (IER), Cambridge econometrics, Výskumný ústav zamestnanosti v Norimbergu, CEDEFOP a skúsenosti z Českej republiky – Česká akadémia vied, Výzkumný ústav práce a sociálních věcí).

Výstupom bude:

Metodika prognózovania v požadovanej štruktúre a s využitím zahraničných skúseností, ktorá v súčasnosti nie je k dispozícii.

(Rámcovú osnovu dokumentu obsahuje príloha Zadania na vypracovanie dokumentov „Metodika sústavy ekonometrických modelov pre prognózy vývoja na trhu práce“).

**Podaktivita 2.2 - Prognóza očakávaných budúcich potrieb zamestnancov v horizonte 1 roka**

Výstup 1 - Prognóza očakávaných budúcich potrieb zamestnancov v roku 2015

Výstup 2 - Prognóza očakávaných budúcich potrieb zamestnancov v roku 2016

Realizácia aktivity bude obsahovať očakávaný stav na trhu práce v krátkodobom horizonte 1 roka a podrobné členenie ponuky a dopytu po práci (vrátane substitúcie práce v súvislosti s odchodom do dôchodku) a vyhodnotenie súladu, resp. nesúladu v nasledovnej štruktúre:

* na úroveň NUTS 3 až 4,
* na úroveň 4 zn. SK ISCO-08,
* na úroveň 2 zn. SK NACE rev.2.

V súčasnosti aktuálne prognózy potrieb trhu práce v takejto podrobnej obsahovej štruktúre absentujú. Aktualizovaná krátkodobá prognóza je nevyhnutná na elimináciu nerovnováhy ponuky a dopytu po práci.

Časové intervaly ohraničujúce vyššie uvedených prognóz reflektujú na dynamické zmeny na trhu práce ako aj úlohy MPSVR SR a UPSVR vyplývajúce z legislatívneho rámca EÚ a SR.

V súčasnosti v takejto podrobnej obsahovej štruktúre prognózy absentujú.

Výsledky prognóz budú využívať zainteresované subjekty na trhu práce, predovšetkým MPSVR SR, ÚPSVR (výbory pre otázky zamestnanosti pri jednotlivých úradoch práce, sociálnych vecí a rodiny), MŠVVŠ SR, ŠÚ SR, Eurostat, Európska Komisia, odvetvové rezorty a im podriadené inštitúcie, sociálni partneri a širšia odborná verejnosť. Konkrétne z toho dôvodu, že ÚPSVR je členom Rady Vlády SR pre odborné vzdelávanie, výsledky prognóz budú využívané pre aktualizáciu zoznamov učebných a študijných odborov ako aj optimalizáciu siete škôl, ďalej sektorovými radami Národnej sústavy povolaní, Národnou sústavou kvalifikácií a pod.

Okrem iného tieto informácie významnou mierou prispejú k optimalizácii nasadzovania aktívnych politík zamestnanosti na trhu práce (napr. vzdelávanie).

(Rámcové osnovy dokumentov obsahuje príloha Zadania na vypracovanie dokumentov „Prognóza očakávaných budúcich potrieb zamestnancov v horizonte 1 roka“).

**Podaktivita 2.3 - Prognóza očakávaných budúcich potrieb zamestnancov v horizonte 5 rokov**

Výstup 1 - Prognóza očakávaných budúcich potrieb zamestnancov do roku 2019

Výstup 2 - Prognóza očakávaných budúcich potrieb zamestnancov do roku 2020

Výstupy budú obsahovať pohľad na trh práce v strednodobom horizonte 5 rokov (vrátane substitúcie práce v súvislosti s odchodom do dôchodku) a podrobné členenie ponuky a dopytu po práci a vyhodnotenie súladu resp. nesúladu v nasledovnej štruktúre:

* na úroveň NUTS 3 až 4,
* na úroveň 4 zn. SK ISCO-08,
* na úroveň 2 zn. SK NACE rev.2.

V súčasnosti aktuálne strednodobé prognózy potrieb trhu práce v takejto podrobnej štruktúrnej klasifikácii ako aj na navrhovanej úrovni územného členenia absentujú. Sú nevyhnutné z toho dôvodu, nakoľko zmena zamerania odbornej prípravy nie je realizovateľná najskôr po 5-tich rokoch.

Výsledky prognóz budú využívať zainteresované subjekty na trhu práce, predovšetkým MPSVR SR, ÚPSVR, MŠVVŠ SR, ŠÚ SR, Eurostat, Európska Komisia, odvetvové rezorty a im podriadené inštitúcie, sociálni partneri a širšia odborná verejnosť. Konkrétne z toho dôvodu, že ÚPSVR je členom Rady Vlády SR pre odborné vzdelávanie, výsledky prognóz budú využívané pre aktualizáciu zoznamov učebných a študijných odborov ako aj optimalizáciu siete škôl, ďalej Národnou sústavou povolaní, Národnou sústavou kvalifikácií a pod.

Okrem iného tieto informácie významnou mierou prispejú k optimalizácii nasadzovania aktívnych politík zamestnanosti na trhu práce (napr. vzdelávanie).

(Rámcové osnovy dokumentov obsahuje príloha Zadania na vypracovanie dokumentov „Prognóza očakávaných budúcich potrieb zamestnancov v horizonte 5 rokov“).

**Podaktivita 2.4 - Návrh odporúčaní vyplývajúcich z prognózy vývoja na trhu práce**

Výstup 1 - Návrh odporúčaní vyplývajúcich z prognózy vývoja na trhu práce v roku 2014

Výstup 2 - Návrh odporúčaní vyplývajúcich z prognózy vývoja na trhu práce v roku 2015

Výstup bude obsahovať sumár najvýznamnejších odporúčaní pre decíznu sféru, ktoré sa zistili pri realizácii aktivít (2.2, 2.3, 1.4 a 1.3) a súvisia s predpokladaným stavom na trhu práce v budúcom období (v krátkodobom a strednodobom horizonte).

Výsledky prognóz budú využívať zainteresované subjekty na trhu práce, predovšetkým MPSVR SR, ÚPSVR, MŠVVŠ SR, odvetvové rezorty a im podriadené inštitúcie, sociálni partneri a širšia odborná verejnosť.

(Rámcové osnovy dokumentov obsahuje príloha Zadania na vypracovanie dokumentov „Návrh odporúčaní vyplývajúcich z prognózy vývoja na trhu práce“).

Podrobný popis podporných aktivít (riadenie a publicita a informovanosť)

***Aktivita: Riadenie projektu***

Riadenie projektu bude zabezpečované v súlade so zmluvou o poskytnutí nenávratného finančného príspevku na realizáciu projektu medzi RO a Ústredím PSVR. Ústredie PSVR bude pri realizácii projektu zabezpečovať najmä riadiacu a koordinačnú činnosť, komunikáciu vo vzťahu k riadiacemu orgánu a aktivity s dopadom na celé cieľové územie.

Efektívne a správne riadenie projektu bude zabezpečované interne – prostredníctvom zamestnancov Ústredia PSVR. Pozri Tabuľka „Personálne zabezpečenie“.

***Aktivita: Publicita a informovanosť***

Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia.

V zmysle Manuálu pre informovanosť a publicitu bude publicita projektu realizovaná prostredníctvom povinných a dobrovoľných komunikačných ciest, konkrétne cez informačné/propagačné materiály. Prostredníctvom nich bude prijímateľ informovať účastníkov projektu ako aj širokú verejnosť, že aktivity, ktoré sa realizujú v rámci projektu sa uskutočňujú vďaka pomoci EÚ, konkrétne vďaka prostriedkom poskytnutým z ESF.

Plagáty a samolepky budú obsahovať všetky potrebné informácie týkajúce sa spolufinancovania ESF, logo ESF, logo OP ZaSI. Keďže prijímateľ je povinný informovať účastníkov projektu a verejnosť o tom, že aktivity, ktoré realizuje, sa uskutočňujú vďaka pomoci EÚ, konkrétne vďaka prostriedkom poskytnutým z ESF, informácie o projekte budú vyhotovené  za účelom informovania a budú dostupné i na [www.upsvar.sk](http://www.upsvar.sk/). Z dôvodu informovania verejnosti a užívateľov výsledkov projektu budú plagáty umiestnené v inštitúciách a u subjektov, pre ktoré sú aktivity projektu určené (napr. na Ústredí PSVR, úradoch práce, sociálnych vecí a rodiny, VÚC, MPSVR SR, MŠVVŠ SR, zástupcovia zamestnávateľov a KOZ).

Samolepky budú slúžiť na povinné označovanie priestorov, majetku, materiálu zakúpeného z finančných prostriedkov projektu na Ústredí PSVR.

Publicita bude centrálne zabezpečovaná a koordinovaná Ústredím PSVR.